als_Latn dik_Latn sag_Latn
Organizuar nga komuniteti shqiptar në Paris “Ballkan Book Fair” apo Panairi i Librit Ballkanik, vjen me 10 dhe 11 prill. Edhe sivjet ky aktiviteti kulturor vjen me paraqitjen e kulturës ballkanase, në bashkëpunim me Ambasada të shteteve ballkanike në Francë.
Qëllimet kryesore të këtij organizmi janë takimi, konfrontimi dhe nisja e debatit mbi politikat editoriale të historianëve, romancierëve dhe shkrimtarëve të zhanreve të ndryshme nga Ballkani, shkruan KultPlus.
Ditën e parë të Panairit, krahas ekspozitës mbi Shkupin e ditëve të sotme, vjen edhe stripi i animuar “Retour au Kosovo” realizuar nga Gani Jakupi. Jakupi në këtë animacion tregon për kthimin pas luftës së fundit në Kosovë, si një artist i cili ka jetuar për shumë kohë jashtë, në Francë e Spanjë. Bashkë me Jorge Gonzalez, në animacion tregohet historia e gjetjes së identitetit dhe gjeografisë së gjithçkaje që ndodhi në këtë luftë.
Autorë nga Bullgaria, Turqia, Greqia dhe Rumania vijnë në debat mbi fiksionin në letërsi. Ditën e dytë në Sallon do të lexohen pjesë nga Ismail Kadare, Sonia Ristic, Petros Markaris e Matei Visniec.
Salloni i Librit, ose Panairi i Librit Ballkanik mbahet në BULAC – Bibliothèque universitaire des langues et civilisations.
als_Latn als_Latn als_Latn als_Latn als_Latn